Supliches
25a Domënia ia por l’ann Aaaa
Periun!

Dan da Chël Bel Dî ne n'unse nia le dërt da ghiré val', 

mo i podun le perié che ël nes dëides da fá nosta pert

che so rëgn de iustizia, de pesc y d’amur se realisëies.

Al’invocaziun “Dî misericordius” respognunse “scínchesse n cör nü”. 
1. La Dlijia dess ester da odëi te nosc vire deboriada da fredesc y sorus. 

I periun che nosc ejëmpl nen dëides tröc da incunté Chël Bel Dî y da crëie te süa bunté. (chît)  Dî misericordius – scínchesse n cör nü.
2. Tla pröma lëtra a Timóteus inviëia San Paul da perié por i regnanc.

I periun che i governanc se proes dassënn da garantí la iustizia y la pesc danter i popui. (chît)  Dî misericordius – scínchesse n cör nü.
3. Le vangele da incö nes inviëia da ne ester nia invidiusc, mo misericordiusc. 

I periun ch’i se dunse da fá por alisiré la fan y la meseria tl monn. (chît)  

Dî misericordius – scínchesse n cör nü.
4. Signur, che te varîs i amará che te periâ do la sanité, scinchi confort, speranza y varijun, 

y ai doturs, infermiers y assistënc tröpa forza, paziënza y sodesfaziun te so sorvisc (chît)  

Dî misericordius – scínchesse n cör nü.
5. En chësc de mondial di migranc periunse che i governanc ciares da eliminé les gaujes dla migraziun y che la jënt sön tru ciafes comprenjiun y acoliënza ince cun nosc aiüt. (chît)  

Dî misericordius – scínchesse n cör nü.
- I orun tó ite tla uniun, tla vita y tla oraziun de nosta comunité, 

le pice Enea Verginer che é gnü batié la sabeda denant a Lungiarü

y i popi Enea Cavazzi y Vlad Cot che vëgn batia incö te nosta dlijia 
Che sües families i condüjes söl tru dla fede y ch'ai ciafes l'amur y l'atenziun ch'ai adora.   (chît)  Dî misericordius – scínchesse n cör nü.
6. Chël Bel Dî ó la salvëza de düc, di vis y di morc.

I periun por i defunc de nostes families y de nosta comunité, ch'ai incuntes tüa misericordia.  (chît)  Bel Dî misericordius – scínchesse n cör nü.
Signur, t’as dit: 
„Tan alalt che le cil é sura la tera, 

tan altalt é mi trus sura üsc trus y mi pinsiers sura üsc pinsiers.“

Dásse la orenté y l'inteliënza da chirí y da respeté tü trus y tü pinsiers,

cun l’aiüt de to Spirit Sant. Amen.  
ACLAMAZIUNS - KYRIE
Signur Gejú Crist, tö nes chërdes da gní a lauré te tüa vigna

Kyrie eleison / Signur, pieté.
Signur Gejú Crist, tö nes incündes la generosité de Dî che é Pere de nos düc

Christe eleison / Crist, pieté.
Signur Gejú Crist, tö nes inviëies a to past, pormez ala mësa dla parora de Di
y dl pan dla vita
Kyrie eleison / Signur, pieté.
